U Mk. Edward W. Daines igqweta elitsha lase Gcuwa limiselwe ngu Rulumente ukuba abe yi Deputy Sheriff—umhluzi wamatyala apesheya kwe Nciba no Gcaleka.

Ipepa lapesheya lama Frentshi engxo. xweni yalo ngentengiso yabantu abenziwa atnakoboka e Zanzibar, liti lento yenziwa kwelilizwe lase Koloni e Kimberley yokuva- lelwa kwabantu bubukoboka obupeleleyo.

Ngolwesi-Hlanu oludluleyo kuqubene uloliwe wempahla nokwele abantu ovela e Kaladokwe esiza e Rini, akubangako ngozi ngapandle kokujuba kwempumlo zombini ne itini zombini ze injini.

Pambi kwe Jaji e Rini u Klaas Kalasha iminyaka emine entolongweni na-

ama 25 ekatsi ngokuba iqela lenkuku ayeke wabanjwa ngo Ngcayecibi kwase zi ukwini. U Zenani no Goniwe banikwe iminyaka emitatu ngokuba inkomo ezintlanu zika Mr. Harvey ; u Thomas Tutu unikwe ishwmi linambini leminyaka waye beta u Sarah efun’ ukumbulala; u Saga Nzuzo no Jonas Mtyankulo banikwe iminya- ka emitatu ngokuba inkabi ezine zika Mr. Naude.

Ezijajini e Kapa u Henry Biggar unikwe iminyaka e 20 ngokubhada umatoloshe omkulu enqanaweni eyi *Balmoral.*

Imvula ine kakulu kwimimandla etile yalapa e Qonce nase Ngqushwa, kodwa apa kufupi ne dolopu liyinqayi kubalela.

Amasgesi azilungiselele ukunyula u Dr. Egan nknba atabate indawo ka Nkanunu Tshambuluka endlwini ye ngwevu embu- sweni; amanye Amangesi ateta ngo Yuzi (Mr. Hughes) owaziwa kakulu ngamawetu, ezetu ivoti ziya kuwa kuye.

U Kama nesizwe sake uvote u Solomon no Warren, zanxaxa into zika Seya zonke za- vota u Tshambuluka no Dr. Egan, zalande- lwa ngu Dleni no Mbanga. Nokuba beku- njani o Seya bebengafanele kwenjenjalo xa umnumzetu u Kama nezipakati zase Mja- dwini ziwomele ko Solomon no Warren.

Ngo.Mgqibelo ogqitileyo inkomo zitengi- swe ngoluhlobo emarkeni yalapa :—Imazi ezanyisayo *£2* 18s to £4 16s, imazi £2 14s to £3 16/6, imazi zoknxholwa £2 to £5 6/6; inkabi £3 1s to £4 7/6.

U Nqwiliso usamncurunela u Gwadiso.

Incwadi ka Mdaliwe eyaleza ukuba i Ko- mani ne Katikati mazivotele u Mr. Rogers ayisenakungena epepeni kuba kuvotwe izolo kweso siqingata.

U Sir Chas Warren, umpati-mikosi egcine idolopu yase London upumile kwelowonga ngokusuke atetiswe yinkulu u Mr. Matthews.

U August Pabst umxholi wamatye walapa udliwe ishumi leponti yimantyi u Mr. Dick ngolwesi-Bini oludluleyo ngokuba amatye akweliya ngcwaba linelitye elide ngapaya kwe New Town, apo kwangcwatywa kona u Captain Ohlssen womkosi wama Jamana owabulawa ngama Xhosa ngexa lamatamba.

Impi ka Pamla yase Mgqakwebe yabako- keli izigalele ku Tshambuluka no Egan ivoti zayo, (7). Yayisiti ngokwenjenjalo mawa- gxotwe amadoda anjengo Innes no Solomon e Palamente.

Ipakati kaloku i kwata bafanele ukufinye- za abantu bonke ukuhlaula ipepa. Vukani ke mzi wakowetu.

Amagama abahlaule ngezinyanga zimbini zidlulileyo sesiya kuwafaka kwi *Mvo* yeveki ezayo.

Ukuba umzi awufuni ukuman’ ukunikwa imbila ngentloko ngulomzi sikuwo, mawa- mkele amapepa. Huku ke nto zakowetu! Ongavumiyo wok’ eve ukuman’ ukuva zidlule, kunjalonje axokiswe.

Kanipose iliso kwisaziso sikaPaul Xiniwe ngokufuduka kwe Kaya Labantsundu.”

NGOLWESI-NE, NOV. 15, 1888.

IVOTI YABA NTSUNDU E QONCE.

A

PA e Qonce igqitile ivoti,  
anyulwe amanene ekutiwa

ngawo afanele ukuba aye kuba  
ngumlomo nendlebe zabemi besi  
Siqingata kule minyaka mihlanu  
izayo enkundleni yombuso esipantsi  
kwawo eyi Palamente e Kapa.  
Ugqatso lube shushu kakulu, lude  
ngamanye amaxa lwafana nolwa  
kwa Palo kona bekude kupalale  
igazi. Ashiyene ngoluhlobo War-  
ren 943, ScHERMBRUCKER 935,  
Solomon 892, Egan 850 ; kwabo-  
nakala ke amadoda apumeleleyo  
ingu Mr. Warren no Mr. Scherm-  
brucker. Ati akwahlulwahlulwa  
amanani abavoti abe Lungu naba  
Ntsundu eme ngoluhlobo :—

|  |  |  |  |
| --- | --- | --- | --- |
| Barren | 217 | 726 | 943 |
| ScHERMBRUCKER | 874 | 60 | 934 |
| Solomon | 167 | 727 | 892 |
| egan | 798 | 53 | 850 |

AMANQAKU.

“ Kode kube lidluka ! ” Bezisapuka e Dayimani ngolwesi-Bini olugqitileyo kubanjwene nge voti. Amanene abe selugqatsweni ngo Messrs. Barnato, Lord, O’Leary, Stead, Lange, Lynch, Cornwall. Kologxuba kunyulwa abantu abane. Amanani esiwamkeleyo eze ngocingo, abamisa ngoluhlobo: Mr. Barnato 1,589, Mr. Lange 1,260, Mr. Lord 995, Mr. Lynch 975. Mr. O’Leary 949, Mr. Cornwall 800, Mr. Stead 269. La manene ahlukene kakulu ngezimvo. Abaxasi baka Sprigg ngo Stead, Cornwall, no O’Leary, u Mr. Lord ngumcasi oshushu ka Sprigg, amanye amatatu o Barnato, Lange no Lynch, ngabalandeli baka Mr. Rhodes onobuhlobo neqela lo Sir Thomas Sconlen, no Innes, no Sauer. Lusivu- yisa kakulu olu nyulo lwase Dayimani kuba namhla kuya kwanda e Palamente iqela elinobuhlobo nomntu ontsundu kuncipe icala lembodla ezimana ukurwapiliza yonke intwana elilungelo lomntu omnyama.

Amawetu makazifunde into zase mbusweni sesavakaliswa isimemezo sokuba “ Bekani pantsi intonga, yiiwani ngo siba.” Ezetu italente ziyakutyumketa ekulweleni uhlanga lwakowetu nokuba saposwa ngamalungelo amabhaso emali ne mihlaba namadinga okusitenga. Umzi omele i Qonce siyawuncoma ukunyamezela kwawo izihendo zika Nkanu­nu Tshambuluka owaye hamba esiti “ u Rulumente ndim, ndiya kunenzela oku- tile nokutile kuba ndisegunyeni.” Senze ngako konke esinako ukuwutyila umbuso kumawetu awuqonda. Ezindawo ziqepukileyo zaya entshabalalweni kukwindawo ezinabafundisi abasebenzela o Sprigg no Tshambuluka. Imizi eqekeke kanobom li Ncemera, Umgqakwebe ka Mdingi, i Cenyu, i Sihoboti ne gcudwana lase Xesi ekutiwa litsalwe ngu Mr. Joseph Tele obecela ku Tshambuluka ukuba anvuselwe imali yake yobubonda. Abanye abafundisi ngati baza kuwuposa umkondo wokunyusa uhlanga oluntsu- ndu xa bacenga ngalo ezintshabeni zamalungelo alo.

IVOTI KWI DISTRICT YE WODEHOUSE.

Umbhaleli ongu Dlomo Mtembu uti:— Ngomhla we 2 November, ibiyimini yokuba abavoti besisiqingata badibane no Mr. J. M. Orpen, beve uluvo lwake nokuba bangenela na zizimvo zake ekubeni ke babona umtshiti omhle ngaye kwi *Mvo Zabantsundu.* Ngamafupi akabanga nakufikelela u Mr. Orpen, utumele isandla sake ukuza kwazisa ingxakeko zokungafiki, aseleya kuzama ukufikelela nge 15 November. Emva koko sibe ne- ntlanganiso sasijonge ukucebisa umzi kuba kuko ontamnani kwabebala letu abasebenzela i Bond abasebehamba bewisela ukuba kunyulwe Amabulu. Kwenziwe amazwi abukali ukubonisa nokutyila ukuba kungamkelwa bani pambi kokuke sive izimvo zika Mr. Orpen. Yahlukana intlanganiso nakuba kupau- leka ukuba iko imidwakele eseleyeliselwe ngo ntamnani abo, ngamadodana emfu- ndo abo ntamnani. Sibe lusizi ukuba amadoda ebesiwakupile ukuze adibane no Mr. Jabavu e Queenstown atinteleke yimvula angadibani naye ; sicela icebo ke mfo ka Jabavu ufike lomhla sesinalo.

INKANUNU E TYUME.

Umhla we 3 ka November awukuliba-eka msinya e Tyume, kuba ngumhla itshawe apa elidume kunene u Tshambu­luka belize kuxoxa nabavoti. Bebebaninzi abebe kunqwenela kakulu ukunga bangambona bamve eteta. Okunene kubeko iqela elimnandi labantu abamhlope nabantsundu ; intlanganiso ikwa Mr. Francis, Ifelkornet. Ndinganikatazi ngento ezise caleni, ndingati elonene litete iyure zombini litolikelwa ngumfo ka ’Mhala, laza kwezo yure zombini alateta nanye into engapandle kokuzama ukuba umna ngenxa yencwadi ebimisa izizatu zam zokuvotela u Solomon no Warren, ndilelikulu ixoki nomlahlekisi. Utete umfo lowo eshushu, sada sati lingati iziko apa ekutetwa ngalo elaliza kufaka amadodana amatatu ukuba lali shushu kangaka kungaba okunene kwakunzima. Ute into azele yona apa e Tyume asikuko ukuza kucela ivoti— satimla akutsho—wati uze kuzihlangula kwezi zinto zitetwa ngaye kuxokwa. Uqube wenza into ende ezihamba ngazinye izizatu zaloncwadi evincwadi emenzakalise kunene. Ukuzihlangula kwake kushiye intliziyo isiti intloko zamazwi eveki edluleyo yinene nokude umntu makayamkele Ke sikwenzele.

ngotywala.

Elokuqala ilizwi wakumbula ukuba ndibe ndisiti mna andingemvotele kuba ndimqonda eyenye yezinto ezimbini malunga nomcimbi wotywala: ndati yoba mhlaumbi intliziyo yake iya kuvu- yela ukutshabalala kwetu, okunye abe uti tina bafundisi kunye ne remente naba bomvu neqela elinobom labamhlope singamaxoki oko sati inqila zotywala ziya nceda. Lendawo yokuba akanalusizi ngati uyikanyele shushu waye kodwa esikumbuza imbali yelawu nomhlaba ontushuntushu. Kube ngoku- kodwa akufika ekucaseni kwake utywala, waya kubalisa nge Bill ka Marais engateti nto kweli lam. Mase ndisiti kute sekunini xa selixoxa ngezinye izinto yavela into ebendiyi teta, wati *yena wazicita inqila kuba zazingancedi luto.* Lilapo ke kanye elam. Ilapa inkani. Mna ndabhala incwadi eziti ezinqila zazinceda ndikalela ukuti ngoko mazandiswe. Kungoko nditi “ukumvotela kungati kum kuya kuba kukuvuma ukuba okunene asixoka.”

NGOTUNGUMLOMO

usuke unkosi u Tshambuluka; angene kumazwi amaninzi adukisa lento itetwa ndim. Ute yena lomteto ka Tungumlomo *ulunge ' wagqibelela, u*sika komhlope nontsundu ngokufanayo. Nanamhla usawamele. Ifika ingene apo ke eyam inteto. Nditi mna ndiyakala ngutungumlomo, andingeti ke kuko umntu ondivelayo u Solomon no Warren, ndiye kuvotela umntu osati nanamhla tshotsho. Ndingaba oko andiyazi into endiyenzayo.

NGOKUSIKA AMAGAMA, ukuba mna nditi amagama etu ayasongelwa nokuba sivotele banina, undifanise nento ezininzi wada ngelinye ixesha wandikumbuza indoda eyati kwi Palamente ya Pesheya Sabulela ukuba pakati kwayo nomteti bekuko itafile. Ndibulele ukuba pakati kwam netshawe bekuko amadoda amabini. Kute kanti iko nje yonke lenteto inentlamba, usizi kwakweli bendiliteta, wavakala esiti apa e Tyume kuko abavoti aba 200 abangenamcimbi wokuba ngaba- voti abangeniswa abanye bengeko : kwa- vakala ukuba uti mna ndabhala ipepa ndalitumela kwi Feltkornet yaba iyagqitywa lonto. Indawo ke kodwa ebendiyivile. afike ngenteto yake u Tshambuluka wayingqina yeyokuba ngokukodwa tina mpi yase Tyume siyasongelwa, yokuba nokuba sivotele banina uninzi lwetu luyakutungwa imilomo ; kutiwa asifanel’ ukubako kulamagama abavoti. Engqine elozwi nje uyifeze yonke into ebangele amazwi am, nelifanel’ ukuwabangela. Ngeli lona lokugudla ukuti amagama afakwa ndim, lulwimi-yinene. Ukutsho lamagama abhalwa entlanganisweni *yi Feltkornet ngokwaya,* yacela ukuba ndiman’ ukuyipelela amagama Esixhosa; kwati kwakubonakala ukuba londlela iquba kade yandicela ukuba sendiwabha- la ndincede yona, ndavuma ke. Ngokubhala abangekoyo kuko owayibuzayo londawo, sala kunye ne Felkornet, sati umntu makabeko ngokwake azicelele ukuba abhalwe. Enye into eyenziwa ndim kukungqina ukuti unantsi unawo umhlaba oyinombolo etile. Kodwa mandinganixamli ngamazwi, into enkulu yona yeyokuba yinene ukuba siyakusikwa ; oyakusinda wopumelela ngeqinga lake; yaye londawo yokusikwa iya kwenzeka nokuba sivotele banina.

NGO DR. EGAN oqhogene no Tshambuluka kute emva kokuba ndibhalile ndabona inteto etyila amazwi ate yena wawenza ngepasi. Okokuzityila kwake senike nakubona: oqondayo wobona ukuba malunga nesituba sepasi akayishenxisi kuyapi inteto yam ngayo.

Indawo yentombi evume isoka kuba litambise

IYEZA LOM-SILAMSI imcapukise kunene wakala kakulu ngoku tyolwa ngento angayaziyo, kodwa akayifika inteto awayenza ukuya kwake Emonti, eyela umkombe omkulu ongati yi *Melrose* owawuza kungena ecwebeni. Xa ateta ngokudlula e Berlin akatetanga nto na ngeyeza ! Kangela kumapepa ase Qonce wozibonela uyive kona nentsini eyabakoyo.

AMATENGWA.

Malunga nabantu abamtetelelayo akali ngokuti mandirole amagama abo bati bayakoloba, into leyo endingayi kuye- nza. Ngapaya koko usuke walibala yintlamba engalandelwa ngabantu abati naxa baxoxa into ezinkulu balityaziswe nalucuku.

U MR. PAMLA.

Malunga nentloko yesixenxe ndingasuke nditi indawo evakeleyo kukuba u Mr. Pamla uti yena akaboni nkohla- kalo ku Tshambuluka. Into ayiposisa- yo kukuti nam ndipakati kwabamtshu- tshisayo u Mr. Pamla ngokusuke abe ngaku Tshambuluka. Nabamhlope aba­fundisi abako calanye kanti noko akuko tyala kulonto. Into ebimbi yona ibikukungaqondakali. Enye indawo engatandekayo ukuba uyayenza kukuvakalisela amakowabo indawo ezimoyisileyo yena singati kanti siyalahleka. Elikulu nditi mna ukuba ubani woyiswa zizizatu ezikoyo andisayi kungena ekumsoleni nokuba ndinosizi kukwahlukana kwetu.

ABAQALI BODUSHE.

Kwindawo yesibhozo uti yena akaze kuqala lucuku kuba ubiziwe ngamanene atile nangabafundisi nabantu abantsundu. Abantu abenza ucuku ngu Solo­mon no Warren bona bahambe becela ivoti bemxoka. Yintetwana leyo engafuni nokupendulwa. Izwi kulo ntloko atete ngokungati akaliva lelokuba unga esikundleni asishiyayo kungangena Ibhulu. Ukuliteta kwam kule ntloko kukabini. Okunye nditi, “ umntu ono- moya wama Bhulu *achasa ontsundu."* Kwenye nditi “ Ibhulu elinomoya wa­ke.” Elozwi ke tina xa silenjenjalo siteta ngomntu wonke ocasa ontsundu nokuba ngowasipina isizwe. Ukuti yena ebefuna u Dr. Egan, Ingesi, akushenxisi nteto yam yokuba ebefuna Ibhulu *elicasa* ontsundu. Ute u Tshambuluka akufika emfundweni wati kuko abamcasileyo. Bonke abanjalo sibenza mqulu mnye tina.

IKORANTI YESIBINI.

Ngokubako kwekoranti yesibini yama- Xhosa uti lonto ayiqalwanga nguye oku­nye mna ndiyayoyika, kwabe kunjalonje kungeko silonda kulonto. Elamke lisati ngeli lizwi uyonakalisa u Tshambuluka. Liya kubizwa ngaye nokuba beliqalwe ngubanina kuba nguye umntu omkulu opakati kwalo. Ukuti kona kuko bani woyika ipepa lesibini uquba inteto kodwa angati ukuba uyayikolwa siyincome inkolo yake. Indawo tina esiyalayo kukuyila ipepa eliyakwenzelwa ukwahlula um-Xhosa kwezinye izizwe ezintsu- ndu. Ukuba lonto yokuzahlula izizwe ezintsundu ingaba ayibuhlungu ayisiso isilonda kwelinene injalo ke mna kum. Ndise ndivuyiswa kukuba umzi wonke ungayingeni.

ABAFUNDISI ABAMCHASILEYO.

Inteto ende yokuzihlamba ngelake uyi- qukumbele ngamazwi okuba umfundisi angabi nazwi emicimbini yombuso wenza into endala abati abantu bayisingise kwabo bacasene nabo bangayiboni kwabangakubo. Ukuba utsho ngenyaniso elozwi litete kuqala kwabaya bafundisi uti bakwicala lako, abaya uzidla ngokuti bakubizile. Yitsho bakupe amagama abo kweso sicelo ubaxelele ukuba umsebenzi womfundisi kukuyala abantu ukuba batobele ulaulo balime; kodwa bangake bavule mlomo ngolaulo olo luya kutotyelwa. Ukuba akuqali ngabo andisokuva.

ISIPELO.

Ifele apo inteto ende kunene abebeyiqwabela abelungu kodwa akwabiko bani untsundu kwabalapa ote wayilandela. Ekupeleni umfo otile uvelise ukuba intlanganiso iti iyamtemba u Tshambu­luka akwabako namnyeowalapa otshoyo: basuke babulela kodwa ukumbona baze bamazi. Umfo obengeko neqelana lake yindodana apa eti yakungena entlangani­sweni bafakane imilomo bonke kuba iranelwa ukuba ingumntana; abanye bati ngalomsebezi iza kufumana ububonda; okunene ke kwincwadi eziti ziza ngegunya kusekuke kwatiwa “ sibonda.” Ngu Sibonda lowo ke osingamqondiyo kwelicala.

Owenu ongu,

E. Makiwane.

|  |  |  |  |  |
| --- | --- | --- | --- | --- |
| UNYULO LWASE | | QONCE. | | |
| Amanani evoti zendawo | | ngendawo | | zesi |
| Siqingata sase Qonce abhalwe | | | ngolwesi- | |
| Hlanu oludluleyo November | | 9, emi ngolu- | | |
| hlobo:— |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| Eqonce, edolopini | ... 107 | 118 | 235 | 225 |
| Emkangiso | ... 14 | 10 | 21 | 19 |
| Ezeleni ... | 11 | 10 | 35 | 33 |
| Iqibira | ... 2 | 2 | 8 | 8 |
| Exesi, kwa Kama | ... 16 | 16 | 5 | 5 |
| Erwarwa | 3 | 3 | 4 | 4 |
| Kwa Moody, Encera | ... 3 | 3 | 6 | 6 |
| Elukalweni | ... 0 | 0 | 16 | 16 |
| Kwa Lose, Pirie | ... 110 | 109 | 0 | 0 |
| Berlin ... | ... 3 | 6 | 38 | 34 |
| Tapson... | ... o | 9 | 11 | 2 |
| Encemera | ... 32 | 30 | 15 | 15 |
| Etyume | ... 161 | 160 | 4 | 5 |
| Kwa Qoboqobo | ... 54 | 48 | 68 | 64 |
| Kwa Makeleni | ... 1 | 1 | 3 | 3 |
| Emdizeni | ... 1 | 2 | 10 | 9 |
| Tamara | ... 9 | 9 | 2 | 2 |
| Blaney, Eqtmube | ... 1 | 0 | 15 | 16 |
| Edonqaba | ... 2 | 1 | 57 | 56 |
| Rabula | ... 58 | 56 | 2 | 0 |
| Eqnmra, Ward 14 | ... 0 | 0 | 12 | 12 |
| Burnshill ... | ... 86 | 86 | 1 | 1 |
| Qamra... | ... 6 | 13 | 29 | 20 |
| Flannagan’s ... | ... 1 | 1 | 7 | 5 |
| EZINYE | IZIPALUKA. | |  |  |
| Kwa Zidenge | ... 17 | 19 | 16 | 16 |
| Emgwali | ... 78 | 77 | 17 | 16 |
| Bolo | ... 4 | 5 | 36 | 34 |
| Kwa McLachlan | ... 0 | 2 | 27 | 26 |
| Cumakala | ... 61 | 86 | 95 | 73 |
| Emtonjeni | ... 6 | 9 | 50 | 46 |
| Esihobotini | ... 35 | 33 | 21 | 20 |
| Dynamite | ... 3 | 2 | 5 | 2 |
| Etunxe | ... 5 | 9 | 25 | 21 |
| Kwa Treadway | ... 0 | 1 | 9 | 8 |
| Kwa Featherstone | ... 1 | 3 | 3 | 2 |
| Kwa Fletcher... | 1 | *2* | 3 | 4 |
| Kwa Crout | ... 0 | 0 | 11 | 11 |
| The Quarries ... | ... 2 | 2 | 12 | 12 |
| Ewonke ... | ... 892 | 943 | 935 | 850 |

Amalungu e Palamente.

La magama alandelayo ngawa malungu e Palamente asele nyulwe. Onke la ane nkwenkwezi ngawe cala laba Hlobo baba Ntsundu. Emonti—Sir J. Gordon Sprigg, no \* E. Y. Brabant; e George— A. G. Robertson, no L. A. Vincent; Embo—J. Sivewright, C.M.G. ; Ebhayi— H. W. Pearson, no \* C. T. Jones ; Piquet- berg—Sir David Tennant no D. De Waal; Somerset East—J. A. de Wet, no W. H. Hockley; Tembuland—\* Griffith ; Cape Town—\*T. E. Fuller, T. J. O’Reilly, A. Ohlsson, no \*L. Weiner; Erini— John E. Wood, no Geo. Luke; e Alvani —»J. W. Sauer, no iS E. G. Orsmond; Eqonce—\*W. J. Warren, no F. Scherm- brucker ; Paarl—J. S. Marais, no J. W. Faure; Namaqualand—J. X. Merriman, no \* C. Lewis; Stellenbosch—J. H. Hof- meyr, no P. Myburg; e Bekesdolopu— Joubert, no Du Plessis; Oudtshoorn— Keyter, no \* De Smidt.

IVOTI YASE GQILI,

Ngolwesi-Hlanu oludluleyo ibilixape- tshu e Alvani nase Herschel kubhalwa; ivoti zamanene elozwe. Bekugqatswe o Messrs. Sauer, Orsmond, becala elilwela ubulungisa kumntu wonke begqatswe nama-Bhulu amabini o Messrs. Bekker no De Wet. Zite ukufika kwe voti zabantsundu zamana ukuxela isitonga sendudumo kwicala lo Suer no Orsmond, bapumelela ngokulula. Ate akubalwa amanani evoti ashiywa kude ama-Bhulu, aselemana ukukangelwa nge ferkekire apo asele kona. Umzi ontsundu omele i Gqili uya kunconywa ngabo bonke abahlobo abakangele ilungelo lohlanga oluntsundu. Yinto entle ukwenza into ngokuvana, uruturutu asinto inatamsa- nqa. Akwaba umzi ontsundu wonke ubungaxela lowo use Gqili ubuyakuzifu- manela igama nembeko nokuhlonelwa luhlanga olumhlope. Sivuya kakulu ngokupumelela kwalamanene mabini. U Mr. Sauer waziwa ngumntu wonke ontsundu oke aziqwalasele ingxo- xo zase mbusweni. Ligora elidala. elikade lisilwela uhlanga olumnyama. Ngumfo ofana nokakalala luka Innes ese Kapa ukulwela inyaniso nokuba sele yedwa. Ngumfo owateta e Palamente nge ngxoxo ka Tungumlomo mhla waye lilela ukulahlwa kwama waka-waka antsundu kusitiwa ngu Sprigg makangabi nazwi embusweni—wateta seva kungcwenga inyembezi. U Mr. Orsmond uyaqala ukuya e Palamente. Entlalweni yake nase zintetweni zake zonke ngu- mhlobo ote ngqungu womntu ontsundu asina matandabuzo ngaye uya kuwulwe- la umzi wakowetu kulo nkundla. U Mr. De Wet situngula se Bhulu ese sine minyaka sise Palamente singazange siwuvule umlomo kuba liyilo elimdaka, ubesele gcine ukupakamisa isandla ku- pela akubona amanye ama Bhulu epaka- misa, utyapile angapumeleli. U Mr. Bekker ubeyela ukuxasa ubu Bhulu qa e Palamente utyapile atshone. Siyavuyisana kakulu nomzi ose Gqili ngempumelelo yawo yokoyisa ama Bhulu, kuba sisazi ukuba ilungelo labo leletu—eletu lelabo njengohlanga. Ngawo la amanani evoti nendawo ekwakuvotwa kuzo:—

Sauer Orsmond Bekker De Wet

|  |  |  |  |  |
| --- | --- | --- | --- | --- |
| Aliwal North | 103 | 9tj | 55 | 39 |
| Buffelsvlei | 3 | 5 | 6 | 4 |
| Patriotsklip | 20 | 8 | 37 | 22 |
| Jamestown | 35 | 1 | 36 | 9 |
| Leuwfontein | 6 |  | 10 | 1 |
| Platfontein | 17 | 9 | 35 | 28 |
| Lady Grey | 29 | 35 | 72 | «1 |
| Vlaktefontein | 1 | 4 | 24 | 22 |
| Herschel | 130 | 126 | 2 | 6 |
| Bensonvale | 14u | 142 | 0 | 0 |
| Palmietfontein | 43 | 43 | 1 | 1 |
| New England | 23 | 17 | 36 | 28 |
|  | 555 | 488 | 314 | 221 |

Abanyuli base Cala no Col. Griffith.

18 October, 1888.

U Mr. S. Kalipa, wazise imbangi yoku- bizwa kwe ntlanganiso, ate wacela ukuba u Colonel Griffith makaqube ingxelo ngobugosa bake. Ute ekupakameni kwake (u Colonel) Mgcini-Sihlalo, naba- nyuli: andinanto endizingca ngayo endi- nenzeleyona; umtandazo wenu ndawungepisa e Palamente, ate u Rulumente wawuroxisa umva, nomteto wamavezandlebe, ndike ndawubhunga namadoda amele amalungelo ontsundu, anjengo Messrs. Innes, Sauer, nabanye andinike icebo lokuba okwangoku lomteto mawu- ngacukunyiswa ngokwenjenjalo siya kuzivusela elaqela liyi Mbumba yama Bhulu, ekungati ngokukunyuswa kwawo abantsundu kumandla wase Komani no wase Glen Grey bangalahlelwa ngapandle kwe voti.

Ngokumayelana nomteto ka Hofmeyr, ndike ndabuza ku Mpatiswa Micimbi Yabantsundu, ihambiso mayelana nalomteto, ate u Rulumente ucinga ukungawuhambisi kweli pesheya kwe Nciba, kuba kungaba kukuvulelwa kotywala kubantu abantsundu, wazanaye (Griffith) wayibona lonto. Ute zizo ezo indawo enandipatisa zona, ngokumayelana noluvo lwam ndisenololuvo ndandizixele lona. Ngokumayelana nenteto eyenziwo ngu Sir Gordon Sprigg e Monti ngempato yontsundu yokuba esiti, uzikulule inkosi, elama Mpondo linoxolo, ufuna ukumpata kakuhle ontsundu, izikalo zake azipulapule, uyakumxhasa, ukuba umi ngalongxelo, waba uyagqiba.

Emva kwenteto, nezokumtembisa, ne- zembulelo ngalamanene Messrs. J. Nqose, T. Makiwane, Hlazo, Renqe, P. Kama, M. Ngcwabe, L. Ngcwabe, intlanganiso yapela.

ABALIMI NA BARWEBI.

E MARKENI.

*Uboya* obuvasiweyo 4d to 6d ngeponti; i *grease* 5.75d to 5.25d ngeponti; oburabaxa nobumnyama 3d ngeponti.

E QONCE (Nov. 10).

Ihabile,—1/ to 2/11 ngekulu

Itapile—1/6 to 4/3 ngekulu

Umbona—2/6 to 3/5 ngekulu

Umgubo—8/ to 8/6 ngekulu

Inkuni—8/ to 22/ ngeflara

E RINI (Nov. 9.)

Ihabile—1/6 to 2/3

Amazimba— 8/3 to 10/ ngengxowa Inkuni,—7/ to 22/ ngeflara

Umgubo—16/ to 17/ ngenxhowa Inqholowa—3/ ngengxowa

Itapile—7/6 ngekula

Umbona—10/6 to 11/ ngenxhowa

E KOMANI (Nov. 12).

Inkuni—23/ to 28/ ngeflara

Umbona,—5/6 ngengxowa \

Amazimba—10/ ngenxhowa

Umgubo—4/ ngekula Ihabile,—2/9 to 4/ ngekulu Isemile—2/3 ngenxhowa

U Rev. E. Makiwane no Tshambuluka,

U Earl Onslow wenziwe i Ruluneli yase New Zealand. U Sir Henry Blake wenziwe eyase Queensland.

Kula manani angentla akuko nentandabuzo ukuba u Tshambulu­ka ngeye ngapumelelanga ukuba umzi ontsundu ubuyi mbumba yama nyama, upunyeleliswe zivoti zama kowetu angama shumi amatandatu. Asiqali kulwa amadabi oluhlobo ngeli lase Qonce, sawaqala sise lula tina. Lamadoda azigalele ku Tshambuluka ivoti zawo ati ayayi qonda into ayenzayo. Ka- mbe singase moyeni asisokuyeka ukumana siwupakela umzi indaba zase Bandla njengoko besisenjenjalo kade. Eyetu imizamo siyipelelisele kule voti ukubonisa amakowetu indlela afanele ukutabata yona. Sonakalelwe kakulu ngokunga umzi ontsundu ungenza into oyi- qondayo—uyenzile ke. Siyawubu- lela siwu ncoma umzi wakowetu ozigalele ko Messrs. Solomon no Warren ivoti zawo, amadoda ase- lede atiywa kowawo ngenxa yoku hlanganisela noku buzela umntu omnyama. Akuko nto inkulu nje ngale yenziwa ngala manene, yokufela olunye uhlanga, noku xolela ingcikivo ngenxa yolunye uhlanga. Besifanele ngenene uku- wa sivuka nawo njengoko senjenja- lo ngale voti eyonakaliswe kwa ngabe bala letu abalahlekileyo. Emizameni yetu ke upumelele u Mr. Warren ekubeni intshaba bezifuna ukuba balahlwe bobabini abateteleli betu. Siya kuyiqwalasela kakulu impato ka Rulumente wo Tshambuluka ngakubantu abantsundu, singasokuyeka ukuyi bhengeza nokuyohlwaya into embi, nokuyi bulela into elungileyo. Amagama avotele o Tshambuluka sowashicilela akufika onke ukuze abe sikumbuzo ekuya kwalatwa kuso nge minyaka, nazizukulwana ezizayo ngombuso esipantsi kwawo. Uku­ba yoba yimpato yobutamsanqa kuya kutiwa acana, ukuba yoba yimpato elilishwa isikalo somzi siya kuba sikulu pezu kwawo.

[NOVEMBER 15, 1888 IMVO ZABANTSUNDU (NATIVE OPINION) 3